- सड़कों की खस्ता हालत पर प्रदर्शन, Kullu News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Kullu सड़कों की खस्ता हालत पर प्रदर्शन
{"_id":"30837","slug":"Kullu-30837-21","type":"story","status":"publish","title_hn":"\u0938\u0921\u093c\u0915\u094b\u0902 \u0915\u0940 \u0916\u0938\u094d\u0924\u093e \u0939\u093e\u0932\u0924 \u092a\u0930 \u092a\u094d\u0930\u0926\u0930\u094d\u0936\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
भुंतर (कुल्लू)। कुल्लू-भुंतर मार्ग की खस्ता हालत को लेकर अब क्षेत्र के लोगों का गुस्सा फूटने लगा है। शनिवार को पूर्व बागवनी मंत्री सत्यप्रकाश ठाकुर की अगुवाई में क्षेत्र के लोगों ने रोष रैली निकालकर सरकार और लोनिवि के खिलाफ नारेबाजी की। रैली मणिकर्ण चौक से लेकर भुट्टी कालोनी तक निकाली गई। पूर्व बागवानी मंत्री सत्यप्रकाश ठाकुर ने कहा कि भुंतर-कुल्लू सड़क को सात जनवरी को उखाड़ा था। इसकी हालत बहुत दयनीय हो गई है, लेकिन अभी तक इस पर तारकोल नहीं बिछाया गया है। इससे शहर के व्यापारियों का कारोबार ठप हो गया है। सारी धूल दुकानों में रखे सामान पर पड़ रही है। रैली के दौरान ठाकुर सत्य प्रकाश ने कहा कि भुंतर से लेकर कुल्लू तक सड़क की हालत बदहाल हो चुकी और खस्ताहाल सड़क कभी भी हादसों को न्यौता दे सकती है। कहा कि यदि तीन दिन के भीतर सड़क का काम युद्ध स्तर पर शुरू नहीं किया तो प्रदेश सरकार और लोकनिर्माण विभाग के अधिकारियों का घेराव किया जाएगा। मंगलवार को भुट्टी से टिक्करा बावड़ी तक रैली निकाली जाएगी। इसके बाद जिला मुख्यालय में प्रदर्शन होगा। इस अवसर पर पूर्व मंत्री सत्यप्रकाश ठाकुर ने कहा कि वन मंत्री भी अपने शहर और जिला की सड़क को नहीं सुधार पा रहे। उन्हें अपने पद से त्याग पत्र दे देना चाहिए। रैली में पूर्व जिला परिषद सदस्य किशन ठाकुर, शशिपाल, भगवान सिंह, करतार सिंह, लोबजंग, सुंदर सिंह, जस्पाल जस्सी, भुवनेश्वर सिंह समेत भुंतर शहर के कई गणमान्य व्यक्तियों ने भाग लिया। सड़क बहाल करो संघर्ष समिति गठितइस मौके पर सड़कों की खस्ता हालत को लेकर संघर्ष समिति का गठन किया गया। पूर्व मंत्री सत्यप्रकाश ठाकुर को जिला सड़क बदहाल संघर्ष का अध्यक्ष, किशन ठाकुर को उपाध्यक्ष, शाशि पाल और भगवान सिंह को महासचिव नियुक्ति किया गया। समिति के विस्तार का अधिकार समिति अध्यक्ष को दिया गया। भुंतर-शमशी सड़क बहाल करो संघर्ष समिति का प्रधान संदुर सिंह को बनाया गया। जस्पाल जस्सी को उपाध्यक्ष और भुवनेश्वर सिंह को महासचिव बनाया गया।